སློབ་དཔོན་ཤར་ཕྱོགས་སུ་དཀྱིལ་འཁོར་ལ་བལྟས་ནས་འདུག་ལ།
གཞན་རྣམས་ཀྱང་ཇི་ལྟར་འོས་པར་འདུག་སྟེ། དང་པོར་སྔོན་འགྲོའི་གཏོར་མ་དང༌། རང་བྱིན་
རླབས་ཀྱི་རྣལ་འབྱོར་བྱས། ལས་ཀྱི་རྡོ་རྗེས་མེ་ཏོག་བཀྲམ་པ་དང༌། མཎྜལ་ཕུལ་བ་དང༌།
གསོལ་བ་གདབ་པ་རྣམས་རྒྱས་པ་དང༌། བསྡུས་པ་ཅི་རིགས་སུ་བྱས་ཏེ། སྲུང་འཁོར་གྱི་བར་
དུ་བསྒོམས་ནས། རྡུལ་ཚོན་གྱི་དཀྱིལ་འཁོར་བསང་སྦྱང་བྱས་ཏེ། སྟོང་པའི་ངང་ལས་འབྱུང་བ་
རིམ་རྩེག་སྐྱེད་པ་ལ་སོགས་པ་ནས། དཀྱིལ་འཁོར་རྒྱལ་མཆོག་གི་མངལ་འབྱིན་གྱི་དཀྱིལ་
འཁོར་སྤྲོས། བསྡུས་ནས་སོ་སོའི་གདན་ལ་གནས་པ་ལ་སྐྱེ་མཆེད་བྱིན་གྱིས་བརླབས་ཏེ།
རིགས་བདག་གིས་རྒྱས་གདབ་པའི་བར་སྒྲུབ་ཐབས་ལྟར་བྱའོ།།
།།
གཉིས་པ་མཆོད་པ་ནི། དེ་ནས་རང་གཙོ་བོ་ལས་མར་མེ་གཉིས་ཆད་ལྟར་གྱིས་ཏེ། སྒྲུབ་
ཐབས་ལྟར་མཆོད་པ་རྣམ་པ་བཞིས་མཆོད། ཁྱད་པར་ཕྱི་མཆོད་ཀྱི་སྐབས་སུ་ལྷ་རེ་རེ་ལ་ཡང་
མཆོད་པ་རྒྱས་པས་མཆོད་ཅིང༌། འགྲོ་ཀུན་རེ་རེའང་ཞིང་རྡུལ་ལུས་བཟུང་ནས། །གུས་ལྡན་
མཛེས་མ་གདུགས་མཛེས་མར་གྱུར་ཏེ། །གདུགས་མཛེས་ཡིད་འོང་ནམ་མཁའ་མཉམ་པ་
རྣམས། །མི་རྟོག་འཁོར་བ་ཇི་སྲིད་ཁྱེད་ལ་འབུལ། །ༀ་གུ་ཧྱ་མཎྜལ་ཙཀྲ་བཛྲ་ཚ་ཏྲཾ་ཀ་པཱུ་ཛ་མེ་
གྷ་ས་མུ་ཏྲ་སྥ་ར་ཎ་ས་མ་ཡེ་ཧཱུཾ། ཞེས་པ་དང༌། དེ་བཞིན་དུ་རྒྱལ་མཚན་དང༌། བ་དན་དང༌། རྔ་
ཡབ་དང༌། ཕྲེང་བ་དང་། བླ་རེ་དང་། མདའ་དར་ལ་སོགས་པ་རྣམས། གུས་ལྡན་མཛེས་མ་
རྒྱལ་མཚན་མར་གྱུར་ཏེ། །ཞེས་པ་ལ་སོགས་པ་དང༌། བཛྲ་ཀེ་ཏུ། བཛྲ་པཱ་ཏ། བཛྲ་ཙརྨ། བཛྲ་
-172-

སྔགས་ལ་འཇུག་པའི་སྒོ་ལས། རྡོ་རྗེ་སྙིང་རྒྱན་བླ་མེད་སྐོར་བཞུགས། ༥༣༽
མཱ་ལ། བཛྲ་ཝི་ཏཱ་ན། བཛྲ་ཝཱ་ན། ཞེས་པ་རྣམས་ལ་སྤེལ་ཏེ། གདུགས་སྒྲེང་བའི་ཚུལ་ལ་
སོགས་པའི་ཕྱག་རྒྱ་དང་བཅས་པས་དབུལ་བར་བྱའོ། །དེ་ནས་རང་གི་མདུན་དུ་བུམ་པ་
རྣམས་གདན་གཙང་མར་ཕྱོགས་ཀྱི་རིམ་པས་བཞག་སྟེ། སྔར་བཞིན་བཟླས་བརྗོད་བརྒྱ་སྟོང་
ལ་སོགས་པ་བྱས་ནས་སྐབས་སུ་བབ་པ་ན། འདོད་ཡོན་དང༌། ནང་རྫས་ལ་རོལ་པའི་ཚོགས་
འཁོར་ཚུལ་བཞིན་དུ་བྱ་སྟེ། སྒྲུབ་གཡོག་འགའ་ཞིག་དཀྱིལ་འཁོར་སྲུང་བའི་ཕྱིར་ལས་སྔགས་
ཟློས་སུ་གཞུག། གཞན་ལ་གཏོར་མ་དང་རོལ་ཆ་ལ་སོགས་པ་སྐུར་ཏེ། ཕྱི་རོལ་ཏུ་འབྱུང་པོ་
ཐམས་ཅད་པའི་གཏོར་མ་ཆོག་བཞིན་དུ་བྱས་ནས། གཏོར་མས་ཚིམ་ཞིང་དགྱེས་པར་གྱུར་པ་
ལ་མཆོད་པ་རྣམ་ལྔས་མཆོད། རོལ་མོ་དང་བཅས་པས་གཏོར་མ་ས་གཙང་ས་ལ་སོགས་པར་
དོར་ཏེ། བགེགས་ཐམས་ཅད་དང་བྲལ་བར་བྱའོ། །དེ་ནས་འཇུག་ཅིང་དབང་བསྐུར་བ་ནི། ནང་
དུ་འོངས་ཏེ་སྒོར་ཁྲུས་བྱས། ལུས་དྲི་ཞིམ་པོས་བསྒོས་ཤིང༌། ཆས་གོས་དམར་པོ་དང་། རྒྱན་
སྣ་ཚོགས་ཀྱིས་སྤྲས་ཏེ། རྡོ་རྗེ་ཤུགས་ཀྱིས་དཀྱིལ་འཁོར་དུ་ཞུགས་ནས། རྡོ་རྗེ་སེམས་དཔའི་
ང་རྒྱལ་དང་ལྡན་པས། རྡོ་རྗེ་གསོར། དྲིལ་བུ་འཁྲོལ་ཅིང༌། སློབ་མ་རྣམས་དང་ལྷན་ཅིག། ཨོཾ་
བཛྲ་བཛྲ་སཏྭ་ཧཱུཾ། ཞེས་པ་དང། ཧཱུཾ་བཞི་བ་ཟློས་ཤིང་། གཡས་སྐོར་ལན་གསུམ་མམ། བདུན་
བྱས་ནས། བུམ་པ་རྣམས་དང་གཡས་སྐོར་གྱིས་སྒོ་མཚམས་རྣམས་སུ། ལྷ་སོ་སོའི་རིམ་པ་
དང་མཐུན་པར་དགོད་ཅིང༌། ཁྱད་པར་དུ་རྣམ་རྒྱལ་ནི། གོ་སྐབས་ཡང་ན་དཀྱིལ་འཁོར་གྱི
དབུས། གཙོ་བོའི་མདུན་ནམ། དོག་ན་མདུན་གྱི་ལྷ་རྣམ་མམ། ཤར་སྒོའི་ཕྱི་རོལ་གཡས་སུ་
བཞག་ལ། ལས་བུམ་ནི་གཡོན་དུ་བཞག་གོ། དེ་ནས་ཧཱུཾ་མཛད་ཀྱི་ང་རྒྱལ་གྱི་ཧཱུཾ་བཞི་པའི་གར་
བྱ་སྟེ། ཧཱུཾ་ཧཱུཾ་ཞེས་བརྗོད་ཅིང༌། གཡས་བརྐྱང་ལ་གནས་བས་བགེགས་སྐྲད་དེ། ༀ་མཆོག་ཏུ་
བདེ་བའི་སེམས་ནི་རོལ་པར་ལྡན། །སྒེག་པའི་ཕྱག་གིས་བཅོམ་ལྡན་འདས་ལ་འདུད། །ཛཿཧཱུཾ་
བཾ་ཧོཿཧི་ཧི་ཧི་ཧི་ཧིམགོན་པོ་སྙིམ་པའི་མེ་ཏོག་བཞེས་སུ་གསོལ། །ཞེས་པའམ། ༀ་པ་ར་མ་
-173-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
སུ་ཁ་ཨ་ཤ་ཡ་སུ་ལ་ལི་ཏ་བཱི་ལཱ་ས་ནི་མ་ཏེ་ཏ་ར་ན་མ་མི་བྷ་ཝ་བནྟཾ། ཛཿཧཱུཾ་བཾ་ཧོཿཧི་ཧི་ཧི་ཧི་
ཧྲཱིཿཔྲ་ཏིཙྪ་ཀུ་ཨ྅་ལཾ་ནཱ་ཐ་ཧོཿཞེས་བརྗོད་ཅིང་། གཡས་བརྐྱང་པའི་གར་ལས་འབྱུང་བའི་ཐལ་
མོས། མེ་ཏོག་ཕྲེང་བ་དབུལ་ཞིང་། བདག་ལ་ཡང་ཕྲེང་བའི་དབང་བསྐུར་ཏེ། རང་གི་མགོ་བོར་
བཅིང་བར་བྱའོ། །དེ་ནས་ནུབ་སྒོ་ལ་སོགས་པའི་ཐད་དུ་སོང་སྟེ། ཧཱུཾ་མཛད་ཀྱི་ང་རྒྱལ་གྱིས་ཧཱུཾ་
ཞེས་བརྗོད་ཅིང་། གཡས་བརྐྱང་གི་གར་གྱིས་གནས་ནས་སྒོ་བ་བཞི་ལ། བཀའ་བསྩལ་པས།
ཤར་སྒོ་ནས། རིམ་གྱིས་ཕྱེ་བར་བསམ་ཞིང༌། རྡོ་རྗེ་ཁུ་ཚུར་བཅིངས་ཏེ། མཛུབ་མོ་གཉིས་
འགྱེད་འདུད་ཀྱི་སྦྱོར་བས། ཨོཾ་བཛྲ་གྷ་ཊ་ས་མ་ཡ་པྲ་བེ་ཤ་ཡ་ཧཱུཾ། ཞེས་པས་སྒོ་ཕྱེ་ནས།
དཀྱིལ་འཁོར་གྱི་ཤར་སྒོ་ནས་འཐོན་ཏེ། སྟན་ལ་འདུག་ནས་དབང་རྫས་རྣམས་མདུན་དུ་བྱས་
ཤིང་། བླ་མ་དང་ཐ་མི་དད་པའི་དཀྱིལ་འཁོར་གྱི་གཙོ་བོ་ལས། སློབ་མ་འཇུག་པ་བཞིན་གྱི་
དབང་རྣམས་རྫོགས་པར་བླངས་ཏེ། དེ་ཡང་མིག་དར་འཆིང་པ་ལ་སོགས་པའི་སློབ་དཔོན་གྱི་
བྱ་བ་དེ་ལྟ་བུ་རྣམས་ནི། གཙོ་བོ་ལས་བྱེ་བའི་ཕྱག་གཉིས་པའམ། ཡང་ན་ལས་ཀྱི་རྡོ་རྗེས་བྱེད་
པར་བསམ། དེ་ནས་སློབ་མ་གཞུག་པའི་ཕྱིར། རང་ཉིད་ཐལ་མོ་སྦྱར་ཏེ། ཤེས་རབ་ཐབས་
བདག་དཀྱིལ་འཁོར་གྱི། །བདེན་པའི་བྱིན་རླབས་གང་ཡིན་པ། །བདེན་པ་དེ་ལས་མགོན་ཁྱོད་
ཀྱིས། །བདག་གི་འདོད་པ་རབ་རྫོགས་མཛོད། །ཆོས་རྣམས་གཟུགས་བརྙན་ལྟ་བུ་སྟེ། །
གསལ་ཞིང་དྭངས་ལ་རྙོག་པ་མེད། །གཟུང་དུ་མེད་ཅིང་བརྗོད་དུ་མེད། །རྒྱུ་དང་ལས་ལས་
ཀུན་ཏུ་བྱུང་། །བདེན་པ་དེ་ཡིས་དཀྱིལ་འཁོར་ནི། །གཟུགས་བརྙན་གསལ་བར་སློབ་མ་
རྣམས། །དྲི་མེད་ཀུན་གྱིས་མཐོང་བར་ཤོག། ཞེས་པས་བདེན་པ་བརྗོད་དོ།། །།
གཉིས་པ་དབང་བསྐུར་བ་ལ་གཉིས་ལས། འཇུག་པ་ནི། ལས་བུམ་གྱི་ཆུས་བཀྲུ་ཞིང༌།
གོས་གསར་པ་གྱོན་པའི་སློབ་མ་རྣམས། དཀྱིལ་འཁོར་གྱི་ཁང་པའི་ཕྱི་རོལ་ལམ། ཡོལ་བའི་
ཕྱི་རོལ་དུ་བོས་ནས། ཕྱག་དང༌། མཎྜལ་དང༌། ཡོ་བྱད་རྣམས་ཕུལ་ཏེ། ཐལ་མོ་སྦྱར་ནས།
-174-

སྔགས་ལ་འཇུག་པའི་སྒོ་ལས། རྡོ་རྗེ་སྙིང་རྒྱན་བླ་མེད་སྐོར་བཞུགས། ༥༣༽
དབྱིངས་ཕྱུག་མ་དང་མཉམ་སྦྱོར་བའི། །ཞེས་པ་ལ་སོགས་པས་གསོལ་བ་འདེབས་པ་ལ། ཧཱུྃ་
ཞེས་པས་གདོང་གཡོགས་དམར་པོ་བཅིང༌། ཨོྃ་ཨ་ཁཾ་ཝི་ར་ཧཱུཾ། ཞེས་པས་མེ་ཏོག་ཕྲེང་བ་ལག་
ཏུ་གཏད། རྣམ་པར་སྣང་མཛད་དུ་བསྒོམས་ལ་བདུད་རྩི་སྦྱིན་པའམ། གནས་གསུམ་དུ། ཨོཾ་
ཨཱཿཧཱུྃ་བཀོད་པས། ལུས་འོད་གསལ་བར་བྱས་ནས། བུ་ཁྱོད་སུ་ཡིན། ཅི་ལ་དགའ་ཞེས་དྲི།
སྐལ་བཟང་བདག་བདེ་བ་ཆེན་པོ་ལའོ། །ཞེས་ལན་གདབ་བོ། །དེ་ནས་སློབ་མ་གཡོན་བརྐྱང་
གི་སྟབས་ཀྱིས་ལངས་ཏེ། དེ་ཉིད་གསུང་རྡོ་རྗེ་སྐུ་མདོག་དམར་པོ་ཞལ་གཅིག་ཕྱག་གཉིས་པ་
རྡོ་རྗེ་དང་དྲིལ་བུ་ཐུགས་ཀར་སྒོམ་ནས་འཛིན་པ།
ཞབས་གཡོན་བརྐྱང་གི་སྟབས་ཀྱིས་
བཞུགས་པ། ཞབས་མཐིལ་གཉིས་སུ་ཡཾ་ལས་རླུང་གི་དཀྱིལ་འཁོར་སྔོན་པོ་གཞུའི་དབྱིབས་
ཅན་བ་དན་གྱིས་མཚན་པ། དེའི་སྟེང་དུ་རཾ་ལས་མེའི་དཀྱིལ་འཁོར་དམར་པོ་གྲུ་གསུམ་པ། རཾ་
གྱིས་མཚན་པ། དེའི་སྟེང་དུ་ཡི་གེ་བྷྱཿདམར་པོ་མེའི་རང་བཞིན། ལྟེ་བར་རཾ་ལས་མེའི་དཀྱིལ་
འཁོར་དམར་པོ་གྲུ་གསུམ་པ་རཾ་གྱིས་མཚན་པའི་དབུས་སུ་ཉི་མ་ལ་ཨཱཿསྙིང་ཁར་ལཾ་ལས་སའི་
དཀྱིལ་འཁོར་གྲུ་བཞི་སེར་པོ་རྡོ་རྗེ་མཚན་པའི་དབུས་སུ་ཉི་མ་ལ་ཧཱུཾ་སྔོན་པོ། དཔྲལ་བར་པཾ་
ལས། ཆུའི་དཀྱིལ་འཁོར་དཀར་པོ་ཟླུམ་པོ། བུམ་པས་མཚན་པའི་དབུས་སུ་ཟླ་བ་ལ་ཧཿདཀར་
པོ་བསམ། དེ་ནས་སློབ་མས་སངས་རྒྱས་བྱང་ཆུབ་སེམས་དཔའ་ཐམས་ཅད་ཀྱིས་བྱིན་གྱིས་
རློབས་ལ། དཔལ་མི་བསྐྱོད་རྡོ་རྗེ་བདག་ལ་དབབ་ཏུ་གསོལ། ཞེས་གསོལ་བ་གདབ་ཅིང༌།
བླ་མའི་སྙིང་ཁའི་འོད་ཀྱིས་རླུང་གི་བ་དན་ལ་སྐུལ་བས་རླུང་གཡོས། མེ་སྦར། ངྷི་རྐང་མཐིལ་
ནས་ཞུགས་ཏེ། སུམ་མདོའི་མེ་དང་འདྲེས་ཤིང་། ལུས་ཀྱི་ནང་ཐམས་ཅད་མེས་གང་ནས་སྡིག་
སྒྲིབ་ཐམས་ཅད་བསྲེགས་ཤིང་། སྙིང་ཁའི་དཀྱིལ་འཁོར་བསྲེགས་ཏེ། དེའི་འོད་ཀྱིས་དཔྲལ་
བའི་ཆུ་ཁོལ་ནས་བབས་པས། བདེ་བ་ཚད་མེད་པ་རྒྱས་ཤིང་། དེའི་བ་སྤུའི་བུ་ག་ནས་འཕྲོས་
པའི་འོད་དང༌། རང་གི་ཐུགས་ཀའི་འོད་ཀྱིས། ཕྱོགས་བཅུའི་གདན་གསུམ་ཚང་བའི་ལྷ་ཐམས་
-175-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཅད་སྤྱན་དྲངས་ཏེ། སྙིང་ག་ལ་སོགས་པའི་གནས་ལྔའམ། བ་སྤུའི་བུ་ག་ཐམས་ཅད་དུ་ཐིམ་
པར་བསམ་ཞིང༌། བདུད་རྩི་ལྔས་སྦགས་པའི་འདོམས་དཀྲིས་ཀྱི་རས་ལ། བྱི་ལའི་བྲུན་
སྦགས་ཏེ། གུ་གུལ་དང་བསྲེས་ནས་བཏགས་པ་ཐོད་པའི་ནང་དུ། རོ་སོལ་གྱི་མེ་ལ་བསྲེགས་
པའི་དུད་པས་སློབ་མ་བདུག་ཅིང༌། སློབ་དཔོན་གྱིས། ཌ་མ་རུ་དང༌། དྲིལ་བུ་འཁྲོལ་བ་དང༌།
རོལ་མོའི་སྒྲ་དྲག་པོ་བྱ་སྟེ། ཨོཾ་ཏིཥྛ་མཧཱ་ཀྲོདྷ་ཨ་པེ་ཤ་ཡ་ཧཱུཾ། བཛྲ་སཏྭ་བིད་མ་ཧེ་བཻརྱ་རཱ་ཛ་དྷེ་
མ་ཧེ་སྭཱཧཱ། ཞེས་དཔའ་བོ་སྐུལ་བས་སྙིང་འདར་བ་དང༌། དགའ་བ་ཆེན་པོ་དང༌། རྒྱལ་བ་དང༌།
གར་བྱེད་པ་ལ་སོགས་པ་དང༌། དགེ་མི་དགེ་སྨྲ་བ་དང༌། འཇིག་རྟེན་གསུམ་ཤེས་པ་ལ་སོགས་
པ་འབྱུང་ཞིང༌། དེའི་ཚེ། ལྕེ་ལ་ཨཱཿདམར་པོ་བཀོད་ལ་དོན་དྲི་ཞིང་། རྣམ་འགྱུར་མ་ཞི་ན།
གནས་ལུགས་སྒོམ་དུ་འཇུག་པ་དང༌། སྤྱི་བོར་སྣ་ཚོགས་རྡོ་རྗེའི་སྟེང་དུ། རི་རབ་ཤིན་ཏུ་ལྗིད་
པས་མནན་པ་སྒོམ་དུ་བཅུག་ནས་སེལ་བར་འགྱུར་རོ། །དེ་ནས་སློབ་མ་ཧཱུཾ་བཞི་པ་ཟློས་ཤིང༌།
དཀྱིལ་འཁོར་ལ་སྐོར་བ་ལན་གསུམ་བྱེད་དུ་བཅུག་སྟེ། མིག་ལམ་ན་ཅི་སྣང་དྲིས་པས། དཀར་
པོས་ཞི་བ། སེར་པོས་རྒྱས་པ། དམར་པོས་དབང༌། སྣ་ཚོགས་རབ་འབྱམས། ནག་པོས་དྲག་
པོ་འགྲུབ་པར་ལུང་བསྟན་ཏེ། སློབ་དཔོན་གྱིས་དྲིལ་བུ་འཁྲོལ་ཞིང༌། འདི་སྐད་ཅེས། རྡོ་རྗེ་ཡེ་
ཤེས་རབ་ཐོབ་པའི། །དེ་བཞིན་གཤེགས་པ་ཐམས་ཅད་ཀྱི། །ཕོ་བྲང་དཀྱིལ་འཁོར་དམ་པ་
འདིར། །བདག་གིས་སློབ་མ་གཞུག་པར་བྱ། །ཞེས་བརྗོད་དོ། །དེ་ནས་སློབ་མ་ཧཱུཾ་མཛད་ཀྱི་ང་
རྒྱལ་གྱིས། ཧཱུཾ་བཞི་པའི་གར་བྱ་སྟེ། ཧཱུཾ་ཧཱུཾ་ཞེས་བརྗོད་ཅིང་། གཡས་བརྐྱང་ལ་གནས་ནས་
བགེགས་སྐྲད་དེ། ༀ་མཆོག་ཏུ་བདེ་བའི་སེམས་ནི་རོལ་པར་ལྡན། །སྒེག་པའི་ཕྱག་གིས་
བཅོམ་ལྡན་འདས་ལ་འདུད། །ཛཿཧཱུྃ་བཾ་ཧོཿཧི་ཧི་ཧི་ཧི་ཧྲཱིཿམགོན་པོ་སྙིམ་པའི་མེ་ཏོག་བཞེས་སུ་
གསོལ། ཞེས་པའམ། ༀ་པ་ར་མ་སུ་ཁ་ཨ་ཤ་ཡ་སུ་ལ་ལི་ཏ་བཱི་ལཱ་ས་ན་མི་ཏེ་ར་ན་མ་མི་བྷ་ག་
ཝནྟ། ཛཿཧཱུྃ་བཾ་ཧོཿཧི་ཧི་ཧི་ཧི་ཧྲཱིཿཔྲ་ཏིཙྪ་ཀུ་སུ་མ་ཨཉྩ་ལཾ་ནཱ་ཐ་ཧོཿཞེས་པའམ། པྲ་ཏིཙྪ་བཛྲ་
-176-

སྔགས་ལ་འཇུག་པའི་སྒོ་ལས། རྡོ་རྗེ་སྙིང་རྒྱན་བླ་མེད་སྐོར་བཞུགས། ༥༣༽
ཧོཿཞེས་བརྗོད་ཅིང་། གཡས་བརྐྱང་གི་གར་ལས་བྱུང་བའི་ཐལ་མོས་མེ་ཏོག་ཕྲེང་བ་འདོར་དུ་
བཅུག་པས། དབུ་ལ་ཕོག་ན་མཆོག་དང༌། སྤྱན་ནམ། ཞལ་ལ་སྔགས་དང༌། སྐུ་སྟོད་སྨད་བར་
གསུམ་ལ་རབ་འབྲིང་ཐ་གསུམ་དང་། སྐུ་ལ་ཉེ་ན་མྱུར་བ་དང་། རིང་ན་རིང་བའི་དངོས་གྲུབ་
འགྲུབ་ལ། ལྷ་གཉིས་ཀྱི་བར་དུ་ལྷུང་ན། གང་ཉེ་བའི་ཕྱོགས་སུ་བསྡུ། མཉམ་ན་གང་ཉེ་བ་དང༌།
དེ་ཡང་མཉམ་ན་གཉིས་ཀའི་དངོས་གྲུབ་འགྲུབ་ཅིང་། རྩིག་པའི་ཕྱིར་ལྷུང་ན། ལན་གསུམ་དུ་
བསྐྱར་ཏེ། བསྐྱར་ཡང་ཕྱིར་ལྷུང་ན་མཆོག་མི་འགྲུབ་ལ། རྡོ་རྗེ་རྭ་བའི་ཕྱིར་ལྷུང་ན། དངོས་གྲུབ་
མི་འགྲུབ་ཅིང༌། ལྟེ་བ་ལ་ལྷུང་ན་དཀའ་བས་འགྲུབ་ལ། དངོས་གྲུབ་མི་འགྲུབ་པ་ལ་ནི་དཀྱིལ་
འཁོར་གྱི་དེ་ཉིད་ཡང་མི་བསྟན་ཏེ། འོན་ཀྱང་བསང་སྦྱང་བྱས་ནས་ཕྱིས་གཞུག་པར་བྱའོ། །དེ་
ནས་པྲ་ཏི་གྲྀཏྣ་སྟེ། སྭ་མི་མཾ་སཏྭ་མཧཱ་བ་ལ། ཞེས་པས་སློབ་མའི་མགོ་ལ་ཕྲེང་བ་དཀྲིས་ནས།
ཕྲེང་བའི་དབང་བསྐུར་ཏེ། དེའི་མིག་གཉིས་སུ། ཨོྃ་བསམ་ནས། དི་རིང་དད་པའི་ཤུགས་ཀྱིས་
ནི། །དཀྱིལ་འཁོར་དེང་འདིར་བལྟ་བར་བྱ། །སངས་རྒྱས་རིགས་སུ་ཁྱོད་སྐྱེའོ། །སྔགས་དང་
ཕྱག་རྒྱས་བྱིན་གྱིས་རློབས། །དངོས་གྲུབ་ཐམས་ཅད་ཕུན་སུམ་ཚོགས། །དམ་ཚིག་མཆོག་ཏུ་
འགྲུབ་པར་བྱེད། །རྡོ་རྗེ་པད་མོ་རོལ་པའི་མཆོག། སྔགས་ཀྱི་བདག་ཉིད་ཤེས་པར་བྱ། །བཛྲ་
པཱ་ཤྱ། ཞེས་པས་གདོང་གཡོགས་དཀྲོལ་ནས། རྟེན་དང་བརྟེན་པའི་དཀྱིལ་འཁོར་བསྟན་ཏེ།
མེ་ཏོག་གང་དུ་ལྷུང་གྱུར་པ། །འདི་ནི་ཁྱོད་ཀྱི་ལྷག་པའི་ལྷ། །དེ་ཡི་སྦྱོར་བ་རབ་བྱིན་ཏེ་། །ཁྱོད་
ཀྱིས་ནན་ཏན་བསྐྱེད་ལ་བསྒྲུབས